SAWAD รวบ “ศรีสวัสดิ์แคปปิตอล” เข้าบ.ย่อย หลังเพิ่มทุนกว่า 190 ลบ. ดันสัดส่วนแตะ 65%
SAWAD รวบ "ศรีสวัสดิ์แคปปิตอล" เข้าบ.ย่อย หลังเพิ่มทุนกว่า 190 ลบ. ดันสัดส่วนแตะ 65%
26 พ.ย. 2563

บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า คณะกรรมการบริษัทฯ มีมติอนุมัติให้ลงทุนเพิ่มเติมใน บริษัท ศรีสวัสดิ์แคปปิตอล จำกัด ผู้ให้บริการสินเชื่อส่วนบุคคลภายใต้การกำกับ โดยการซื้อหุ้นเพิ่มทุนตามสัดส่วนและเกินสัดส่วน มูลค่า 192.5 ล้านบาท โดยใช้เงินทุนของบริษัท เพื่อรับเงินปันผล
ทั้งนี้ ภายหลังการเพิ่มทุนดังกล่าว ส่งผลให้ บริษัท ศรีสวัสดิ์แคปปิตอล จำกัด มีทุนจดทะเบียนเพิ่มเป็น 300,000,000 บาท จากเดิม 50,000,000 จำนวนหุ้นสามัญเพิ่มทุนอยู่ที่ 60,000,000 หุ้น จากเดิม 10,000,000 หุ้น มูลค่าหุ้นละ 5 บาท โดย SAWAD จะถือหุ้นใน บริษัท ศรีสวัสดิ์แคปปิตอล จำกัด เป็น 65% จากเดิมถือ 5% มูลค่าการลงทุน 195,000,000 จากเดิมอยู่ที่ 2,500,000 บาท ซึ่งจะมีการทำรายการดังกล่าวในวันที่ 30 พ.ย.63
อย่างไรก็ตาม การลงทุนเพิ่มเติมนี้ ทำให้ บริษัท ศรีสวัสดิ์แคปปิตอล จำกัด เปลี่ยนสภาพเป็นบริษัทย่อยของบริษัทฯ